

**แนวทางในการขอการสนับสนุนโครงการวิจัยงบประมาณเงินรายได้**

**คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง**

**ประจำปีงบประมาณ 2563**

1. โครงการวิจัยที่เสนอขอต้องสอดคล้องกับหัวข้อการวิจัยของ สจล. (ระบุอย่างน้อย 1 หัวข้อ)

• ICT & Engineering

* Future Mobility & Logistics
* Biomedical & Life Sciences
* Arts & Creative Media
* Agriculture & Food
* Alternative Energy & Environment

1. โครงการวิจัยที่เสนอขอต้องสอดคล้องกับกลุ่มอุตสาหกรรมและคลัสเตอร์เป้าหมาย (ระบุอย่างน้อย 1 หัวข้อ)

* Next-generation Automotive
* Robotics
* Smart Electronics
* Aviation and Logistics
* Affluent, Medical and Wellness Tourism
* Biofuels and Biochemicals
* Agriculture and Biotechnology
* Digital
* Food for the Future
* Medical Hub

1. โครงการวิจัยต้องส่งรายงานความก้าวหน้าของโครงการวิจัยทุก 6 เดือนจนกว่าจะเสร็จสิ้นสุดโครงการ และส่งรายงานฉบับสมบูรณ์เมื่อสิ้นสุดโครงการ โครงการวิจัยที่ไม่นำส่งรายงานความก้าวหน้าและ รายงานฉบับสมบูรณ์ตามกำหนดเวลา จะ**ถูกตัดสิทธิ์**ไม่ได้รับการพิจารณาให้รับทุนโครงการวิจัยในปี ต่อไป
2. โครงการวิจัยสามารถเสนอขอแบบ 1 ปี เท่านั้น
3. อาจารย์หรือนักวิจัย 1 ท่าน สามารถยื่นขอโครงการวิจัยได้ 1 โครงการ / นักวิจัย 1 ท่าน ห้ามมิให้มีการเปลี่ยนแปลงสาระส่วนสำคัญงานวิจัย เช่น หัวหน้าโครงการวิจัยหรือขอบเขตงานวิจัย เป็นต้น เว้นแต่จะได้รับอนุญาตจากคณะอนุกรรมการบริหารการวิจัยเท่านั้น
4. ให้ส่งแบบเสนอโครงการวิจัยทุกประเภทจำนวน 5 ชุด พร้อมซีดีไฟล์ข้อมูลจำนวน 2 ชุด มาที่งานวิจัยและนวัตกรรม ชั้น 2 อาคาร 6 ชั้น คณะวิศวกรรมศาสตร์ ภายในวันที่ 13 พฤษภาคม 2562
5. **การพิจารณา** จะมีการประเมินโดย**คณะผู้บริหาร** ร่วมกับคณะกรรมการบริหารการวิจัย

**ทุนวิจัยประเภทที่ 1** **ทุนวิจัยและนวัตกรรมเชิงวิชาการ**

1. เงินร่วมลงทุนวิจัยและพัฒนาจากคณะวิศวกรรมศาสตร์ ไม่เกิน 300,000 บาท
2. **ต้อง**มี**ความร่วมมือ**จากภาคอุตสาหกรรมหรือผู้ใช้งาน โดย

2.1 อุตสาหกรรมสนับสนุนเงินวิจัย (in-cash) ไม่น้อยกว่า 50% โดยต้องมีผลผลิตเพื่อนำไปสู่การใช้งานในภาคอุตสาหกรรมหรือเชิงพาณิชย์

2.2 อุตสาหกรรมสนับสนุนเงินวิจัย (in-cash) ไม่น้อยกว่า 30% โดยต้องมีผลผลิตเป็นอย่างน้อย **ทรัพย์สินทางปัญญาร่วมกัน เช่น อนุสิทธิบัตร หรือ สิทธิบัตร**

2.3 อุตสาหกรรมสนับสนุนเงินวิจัย (in-cash) น้อยกว่า 30% ต้องมีผลผลิตเป็นอย่างน้อยวารสารที่ตีพิมพ์ในฐานข้อมูล SJR อย่างน้อย 1 เรื่อง ภายในระยะเวลา 1 ปี หลังจากวันกำหนดส่งรายงานวิจัยฉบับสมบูรณ์

2.4 อุตสาหกรรมสนับสนุนเงินวิจัย (in-kind) โดยต้องมีผลผลิตเป็นอย่างน้อยวารสารที่ตีพิมพ์ในฐานข้อมูล WOS อย่างน้อย 1 เรื่อง ภายในระยะเวลา 1 ปี หลังจากวันกำหนดส่งรายงานวิจัยฉบับสมบูรณ์

1. **ต้อง**มี**นักศึกษาร่วมเป็นผู้ช่วยวิจัย** (หากเป็นนักศึกษาระดับบัณฑิตศึกษา เช่น โท-เอก จะได้รับการพิจารณาก่อน ทั้งนี้หากไม่มีนักศึกษาระดับบัณฑิตศึกษา อนุโลมเป็นนักศึกษาระดับปริญญาตรีได้)
2. ผู้รับทุนต้องนำชิ้นงานเข้าร่วมนำเสนอในงานนิทรรศการต่าง ๆ ตามที่คณะร้องขอ อย่างน้อย 2 ครั้ง ในปีงบประมาณ 2562 – 2563

**ทุนวิจัยประเภทที่ 2 ทุนนวัตกรรมสิ่งประดิษฐ์**

1. **ต้อง**มี**นักศึกษาร่วมทีมวิจัย**
2. **ต้อง**มี**ความร่วมมือ**จากภาคอุตสาหกรรมหรือผู้ใช้งาน (In-cash หรือ In-kind)
3. โครงการที่ผ่านการคัดเลือกจะได้รับเงินอุดหนุนโครงการละไม่เกิน 50,000 บาท
4. ผู้รับทุนต้องนำชิ้นงานเข้าร่วมนำเสนอในงานนิทรรศการต่าง ๆ ตามที่คณะร้องขอ อย่างน้อย 3 ครั้ง ในปีงบประมาณ 2562 – 2563